钦定古今图书集成/明伦汇编/氏族典/第573卷 > 完颜杲
## 钦定古今图书集成/明伦汇编/氏族典/第573卷 > 完颜杲

按《金史杲传》：“杲本名撒离喝，安帝六代孙，泰州婆卢
火之族，胡鲁补山之子。雄伟有才略，太祖爱之，常在
军中。睿宗经略山东，留撒离喝于河上，而真定境内
有贼众，撒离喝击破其众，执而戮之。从平陕西，撒离
喝徇地，自渭以西，皆迎降。天会十四年，为元帅右监
军。皇统三年，封应国公。海陵升蒲州为河中府，撒离”
喝为河中尹，进封国王。海陵念撒离喝久握兵在外，
颇得士心，忌之，以为行台左丞相，兼左副元帅、元帅
府令史。遥设希海陵旨，诬撒离喝父子谋反，使厮鲁
浑杀撒离喝。《大定》初，诏复撒离喝官爵。三年，追封金源郡王，谥庄襄，以郡王品秩，官为营葬。十七年，配享
太宗庙庭。